PULSARI 


kNEUTRONSKE ZVIJEZDE" 
Tumačenje Kur'anskih ajeta (86:1,2,3) 


Uvodna napomena: 

Ovo tumačenje je posve novo u svijetu, a ja sam ga obznanio 2002. godine. Objavio 
sam ga u dva časopisa (Novi horizonti i SAFF u Bosni 1 Hercegovini). Svoj tefsir o 
Pulsaru postavio sam na internet te tako omogućio zainteresiranima da svojim ušima 
čuju zvok pulsara. Također sam taj rad u tekstualnom i audio-vizuelnom obliku stavio 
na CD koji sam besplatno dijelio u tiražu od 500 primjeraka. Tumačenje je uslovljeno 
doslovnim preijevodom prva tri ajeta sure Et-Tarik. Ovo moje tumačenje preuzeli su 
brojni prevodioci i komentatori Kur'ana. Učeni muslimanski krugovi su ga po 
automatizmu prihvatili, jer ga je praktički nemoguće pobiti, barem za sada. Astronomski 
opis pulsara potpuno se uklapa u navedene ajete. Neki ljudi su ovo tumačenje preuzeli i 
postavili na YOUTUBE kao video klipove. Neki su postavili na svoje web stranice, a 
drugi su pisali o tome u njihovim knjigama, poput turskog učenjaka prof. dr. Caner 
Taslaman. Šest godina kasnije (2008) dr. Zaghlul El-Naggar pravi video prilog o 
pulsarima gdje izražava svoje oduševljenje izgovarajući subhanAllah... 


Priča teče ovako: 

Jednoga dana 2002. godine kada sam proučavao pulsare, uočio sam zapanjujuću 
podudarnost između prva tri ajeta sure Et-Tarik 1 objašnjenja koja astronomija daje o 
pulsarima. Sura Et-Tarik počinje neobičnom zakletvom: 


1. Tako mi neba i Tarika! /Udarača!/ 
2. A šta znaš ti šta je Tarik? /Udarač?/ 
3. Zvijezda prodorna! 


U rječnicima arapskog jezika naći ćemo da tarik označava onog koji kuca, koji udara, 
koji lupa. 

Nedžm označava zvijezdu. 

Sakib znači onaj koji buši, onaj koji prodire, onaj koji bljeska, onaj koji svijetli. 

Allah se dakle kune zvijezdom (nedžm), koja proizvodi pulsacije nalik na udare ili 
kucanje (tarik), istovremeno odašiljući gigantske bljeskove svjetlosti, radio talasa, gama 
ili X zraka (sakib)! Znamo koliko i kako su prodorni gama zraci, X zraci, radio talasi 1 
svjetlost! 

A kakva je to zvijezda koja se ponaša kako je opisano u prva tri ajeta sure Et-Tarik? 


Gore izrečena svojstva astronomi pripisuju samo neutronskim zvijezdama. Neutronske 
zvijezde se odlikuju velikom gustoćom i strahovito velikim brzinama rotacije, od jednog 
obrtaja u nekoliko sekundi do jednog obrtaja u 1,56 milisekundi! Takve zvijezde 
nazivaju se pulsari! Iz dva magnetna pola pulsara izbija mlaz čestica. Ove čestice 
proizvode veoma močni mlaz svjetlosti, radio talasa, X ili gama zraka. Taj mlaz sječe 
nebo kao svjetlo na svjetioniku. Magnetna i rotaciona osa pulsara se ne podudaraju! 
Svaki put kada ovaj zrak (bilo kao svjetlosni snop, radio talas, gama ili X zrak) pogodi 
Zemlju čuje se precizan puls radio buke koja liči na kucanje (tarik) ili udaranje močnog 
nebeskog sata pračenog grmljavinom! 

Čuvši ove udare svojim ušima bio sam zapanjen i uvjeren da bi se zaista prva tri 
ajeta sure Et-Tarik svakako mogla odnositi na izuzetne kosmičke objekte 
pulsare! Naime, ako se putem interneta priključite na jednu od opservatorija koje su 
velikim radio teleskopima snimile ovo kucanje neutronskih zvijezde i sami ćete biti 
iznenađeni frapantnim saglasjem citiranih ajeta sa ponašanjem pulsara! 

Kad bi se naša zvijezda Sunce kojim čudom zgusnula kao neutronska zvijezda na 
tijelo prečnika 10 km, njena brzina rotacije povećala bi se 5 milijardi puta, odnosno 
obrtala bi se 2000 puta u sekundi! 

Najenergetskiji pulsar otkriven je u Rakovoj maglini. On se obrće 30 puta u 
sekundi i jako je magnetiziran. Zbog toga on djeluje kao nebeska energetska stanica čiji 
vjetar odašilje dovoljno energije da čitava Rakova maglica svijetli u gotovo svom 
spektralnom području. 

Najbrži su radio pulsari. Tako se pulsar PSR1937+21 okrene preko 360 puta u sekundi! 
Smatra se da ove pojave emitovanja prodornog svjetlosnog ili radio bljeska uzrokuje 
stalni pad materije sa susjedne zvijezde, na način kao kad bismo već rotirajući globus 
udarali (tareka) prstom održavajući mu tako brzinu vrtnje! 


Ranija tumačenja ajeta 86:1,2,3 

U svom komentaru Jusuf Ali (čiji se prijevod Kur'ana na engleski tada najviše 
koristio na religijskim internet news grupama) kaže da postoje velika razmimoilaženja o 
tome na što bi se mogla odnositi ova tri ajeta. Neki komentatori misle da je ovdje riječ o 
Večernjači ili Jutarnjoj zvijezdi (Venera, Danica), neki da je to planet Saturn, zvijezda 
Sirijus, zvjezdani skup Plejade ili zvijezde padalice. On takođe smatra da je najpriličnije 
riječ "tarik" uzeti u značenju "zvijezda" u kolektivnom i generičnom smislu, jer zvijezde 
eto sjaje svaku noć u godini i njihov sjaj prodire kroz tamu noći. 


Treba napomenuti da su lutanja prisutna i kod drugih prevodilaca i komentatora 
Kur'ana. 


Održivost ovakvih tumačenja. 
Osnovni kriteriji. Osobine nebeskog objekata spomenutog u 
ajetima (86:1-3) jesu da on: 
1) kuca (udara, tuče), 
2) da je to zvijezda, 


3) da buši, prodire, prožiže. 


Nijedna od planeta Sunčevog sistema ne može zadovoljiti kriterije koji su definirani 
samim ajetima, jer 

- ni jedna od planeta ne proizvodi pulsacije nalik na kucanje, udaranje, 

- jer niti Danica (Venera, Večernjača) isto kao ni Saturn nisu zvijezde, 

- jer ni jedna od planeta nema tako snažna zračenja (kako u području svjetlosti, 
tako 1 u području emisije radio talasa, X ili gama zraka) da bi bila interesantna. 


Što se tiče Sirijusa on je zvijezda koja je u biti slična kao i milijarde drugih zvijezda 
visokog sjaja. Zvjezdani skup Plejade takođe ne ispunjava ove kriterije samim tim što je 
u pitanju više grupisanih zvijezda karakterističnog izgleda tako da mi vidimo na nebu 
njihovu "združenu svjetlost.? 

Ono što u našim prilikama nazivamo "zvijezdama padalicama" uopće nisu zvijezde 
nego mali komadi kosmičkog materijala veličine zrnca pijeska ili nešto veći, koji 
izgaraju kada ulete u Zemljinu atmosferu zbog trenja sa zrakom, razvijajući pri tome 
intenzivnu svjetlost. 


Jedan video klip o pulsarima možete pogledati na ovoj adresi: 


https://www.youtube.com/watch?v=TCRyV7/EVfy8elist- TLGGAmgY4SkYpHowNT 
EyMJAyMgčćt=20s 


A Allah najbolje zna! 

